Það eru nokkrir mikilvægir hlutir sem þarf að hafa í huga þegar dagsetning er valin . Að velja dag og stund þegar „ bestu vinirnir ” geta mætt er eiginlega nauðsynlegt . Best er að velja dagsetningu sem ekki lendir á hátíðardögum svo að sem flestir komist . Best heppnuðu barnaafmælin eru milli 90 og 120 mínútur , þó fer það eftir aldri gestanna , því yngri , því styttra . Ef þú ætlar að bjóða uppá mat getur verið sniðugt að byrja afmælið í kringum hádegisbil um helgar eða kaffi - eða kvöldmatarleytið virka daga . Hverjum á að bjóða ? Það er mikilvægt að ákveða hversu mörgum gestum þú ætlar að bjóða og gæti það ákvarðast á hugrekki þínu . Afmælisbarnið gæti viljað bjóða öllum bekknum en ef bekkurinn er of stór til þess að rúmast á heimilinu þarf að velja úr , það er t.d. hægt að bjóða öllum stelpunum eða öllum strákunum í bekknum . Ef þú ákveður að halda afmælisveislu fyrir níu manns eða fleiri getur verið skynsamlegt að fá einhvern til þess að hjálpa þér . Séu börnin fleiri en t.d. 15 gæti verið gott að hafa tvo til aðstoðar . Að velja úr bekknum getur orsakað vandamál . Það gæti jafnvel farið svo að það eyðileggi afmælið fyrir þér , gestunum eða afmælisbarninu . Ef barn í bekknum á erfitt með hegðun sína , biddu þá foreldra barnsins um að koma og hjálpa til . Þú getur þá slegið tvær flugur í einu höggi . Hvað sem þú og afmælisbarnið ákveðið að gera , ekki skilja einstakling eða lítinn hóp útundan ! Ef öllum bekknum er boðið er þægilegast að afhenda boðskortin í skólanum . Nauðsynlegt er að fá leyfi kennara til þess . Hann þarf þá að ákveða hvaða tími skóladagsins hentar best . Flestir skólar hafa þá reglu að bjóða má í afmæli í skólanum ef öllum í bekknum er boðið eða öllum af sama kyni . Ef bekknum er ekki öllum boðið þarf að afhenda boðskortin utan skóladagsins . Fræddu barnið líka um það að tala ekki mikið um afmælið í skólanum sé ekki öllum boðið , þá finnur enginn að einhver sé skilinn útundan . Vertu viss um að það komi fram í boðskortinu hvers vegna kortið er sent ( Jón , 8 ára ) , hvenær afmælið hefjist og ljúki , símanúmer forráðamanna og tölvupóstfang ef þú vilt , staðsetning afmælisins er svo algjör nauðsyn . Best er að senda boðskortið sex dögum fyrir afmælisboðið . Sé það sent fyrr er hætta á að afmælisgestirnir komi viku á undan áætlun . Staðsetning Besti staðurinn til þess að halda afmæli er þitt eigið heimili . Til þess að vera viss um að húsið verði ennþá í lagi eftir afmælið er hægt að velja ákveðið svæði þar sem krakkarnir mega vera og önnur svæði heimilisins eru lokuð . Slökktu ljósin á lokaða svæðinu og lokaðu hurðum eða læstu . Þú getur jafnvel hengt upp miða á þá staði sem ekki má fara á . Vertu þó viss um að salernið sé laust 😉 . Bráðsnjallt er að hafa nokkrar blöðrur fyrir utan húsið , jafnvel neðst í götunni svo gestirnir sjái strax hvar afmælið er haldið , sérstaklega í fjölbýlishúsum . Að halda afmælið utandyra getur verið gaman og öðruvísi en það getur verið mjög áhættusamt þar sem veðrið á Íslandi er afar fjölbreytilegt . Ef hugmyndin er að halda afmælið utandyra er nauðsynlegt að hafa varaplan !